́коже у́бѡ внѣ́шнягѡ уче́нія, илѝ ко́егѡ худо́жества, никто́же навы́кнетъ, не всегда̀ ѡ не́мъ поуча́яся и попече́ніе творя̀: си́це и соверше́ннагѡ дх҃о́внагѡ ра́зума и ѡчище́нія у́мнагѡ кто̀ изучи́тся, не всегда̀ ѡ се́мъ прилѣжа́ніе творя̀; потща́выйся кто̀ пройтѝ собо́ю тѣ́сный пу́ть єѵг̑льскій, и ѡ ѡчище́ніи ума̀ вознебре́гъ, а́ще и всю̀ внѣ́шнюю му́дрость извы́че, слѣ́пъ є́сть душе́ю: писма̀ то́чію убива́тельнагѡ придержи́тся, дх҃а же ѡживля́ющагѡ не пріе́млетъ: и не то́чію инѣ́хъ, но нижѐ себѐ соверше́ннѡ испра́вити мо́жетъ